Ftehim

bejn il-Komunità Ekonomika Ewropea u r-Repubblika ta' l-Islanda li jistabbilixxi koperazzjoni fl-oqsma ta' l-Edukazzjoni u t-taħriġ fil-qafas tal-programm Erażmus

IL-KOMUNITÀ EKONOMIKA EWROPEA,

hawnhekk iżjed ‘il quddiem imsejħa "Komunità" u

R-REPUBBLIKA TA' L-ISLANDA,

hawnhekk iżjed ‘il quddiem imsejħa "Islanda",

hawnhekk iżjed ‘il quddiem it-tnejn imsejħin "partijiet kontraenti",

BILLI l-Komunità adottat l-Iskema ta' Azzjoni tal-Komunitajiet Ewropej ghaċ-Ċaqliq ta' Studenti Universitarji hawnhekk iżjed ‘il quddiem msejħa Erażmus;

BILLI l-Partijiet Kontraenti għandhom koperazzjoni ta' interess komuni f'dawn l-oqsma, bħala parti mill-koperazzjoni aktar wiesà bejn il-Komunità u l-pajjiżi ta' l-EFTA fl-oqsma ta' l-Edukazzjoni u l-istħarriġ professjonali bil-għan li tikkontribwixxi għall-żvilupp dinamiku u omoġeniku f'dawn l-oqsma;

BILLI b'mod partikolari l-koperazzjoni bejn il-Komunità u l-Islanda in vista ta' l-insegwiment ta' l-għanijiet iffissati għall-Erażmus, fil-kuntest ta' networks ta' koperazzjoni bejn l-universitajiet, li tinvolvi l-Komunità u l-pajjiżi ta' l-EFTA, u kollha kemm hi minn natura tagħha ttejjeb l-impatt ta' l-azzjonijiet ta' l-Erażmus sabiex issaħħaħ il-livelli ta' kapaċita tar-riżorsi umani fil-Komunità u l-Islanda;

BILLI l-Partijiet Kontraenti konsegwentement jippretendu li jiksbu benefiċċju reċiproku bil-parteċipazzjoni ta' l-Islanda fl-Erażmus;

BILLI koperazzjoni ta' suċċess f'dawn l-oqsma timplika rabta ġenerali miż-żewġ naħat sabiex isiru sforzi kumplimentari sabiex jistimulaw il-ċaqliq ta' l-istudenti,

FTIEHMU KIF ĠEJ:

Artikolu 1

Koperazzjoni bejn il-Komunità u l-Islanda għandha tiġi stabbilita fl-oqsma ta' koperazzjoni bejn l-universitajiet u ċ-ċaqliq fil-kuntest ta' l-implimentazzjoni ta' l-Erażmus. L-Azzjonijiet tal-programm Erażmus huma stabbiliti fl-Anness I.

Artikolu 2

Bil-Għanijiet ta' dan il-Ftehim, il-kelma "universita" għandha tiġi wżata sabiex tkopri kull tip ta' edukazzjoni post sekondarja u stabbilimenti ta' taħriġ li joffru, meta meħtieġa, fil-qafas ta' taħriġ avvanzat, kwalifiki u diplomi ta' dak il-livell, ikunu x'ikunu msejjħa dawn l-istabbilimenti fil-Partijiet Kontraenti.

Studenti rreġistrati f'dawn l-istabbilimenti, irrispettivament il-qasam ta' l-istudju, huma eliġibbli għal appoġġ fi ħdan il-programm Erażmus, sa u inkluż anke l-livell ta' dottorat, kemm- il darba t-terminu ta' sudju li jkun sar fl-iniversità li fiha jintlaqgħu l-istudenti, li jkun jaqbel mal-kurrikulu ta' l-università fejn huwa stabbillit l-istudent, jifforma parti mit-taħriġ volontarju tiegħu jew tagħha.

Il-programm Erażmus ma jkoprix l-attivitajiet ta' riċerka u ta' l-iżvilupp teknoloġiku.

Artikolu 3

Kemm-il darba mhux pprovdut mod ieħor f'dan l-Artikolu, ir-referenzi fl-Anness I għal dan il-ftehim, għall-Istati Membri tal-Komunità għandhom jinftiehmu, bil-għanijiet ta' dan il-ftehim, bħala li jirreferru għall-Islanda wkoll.

Sa fejn jolqot l-Azzjonijiet diversi ta' l-Erażmus, il-parteċipazzjoni ta' l-universitajiet mill-Islanda, fl-attivitajiet ta' l-Erażmus, ikunu soġġetti għall-kundizzjonijiet speċifiċi, u r-regoli mfassla f'dan l-Artikolu.

1. Azzjoni 1: It-Twaqqif u t-tħaddim tan-Network ta' Universitajiet fl-Ewropa.

(1) Universitajiet mill-Islanda jistgħu formalment jippareteċipaw, jew jirċievi fondi sabiex jipparteċipaw fil-Programmi ta' Koperazzjoni bejn l-Universitajiet (ICP). Sabiex jinġoloq Network ta' Koperazzjoni bejn l-universitajiet, tal-Komunità u l-Islanda, għandha tingħata preferenza lill-(ICP) multilaterali. In linea ma' dan il-prinċipju, l-ICP għandha tinkludi universitajiet minn ta' lanqas żewġ Membri Stati tal-Komunità. Madankollu, fl-ewwel sena tat-tġaddim ta' dan il-Ftehim ICP li jinkludu università waħda jew aktar, minn ta' lanqas Stat Membru wieħed tal-Komunità, tkun eċċezzjonalment eliġġibbli ghal appoġġ finanzjarju.

(2) Attivitajiet fi ħdan l-Azzjoni 1 bejn universitajiet mill-Islanda u minn pajjiżi ta' l-EFTA biss, anke meta dawn il-pajjiżi jkollhom ftehim ta' koperazzjoni mall-Komunità, li jitratta l-Erażmus, ma jkunux eliġibbli għal appoġġ finanzjarju.

(3) Taħt iċ-ċirkostanzi stabbiliti f'paragrafi (1) u (2), universitajiet mill-Islanda għandhom jibbenefikaw mill-miżuri li għalihom saret referenza taħt din l-Azzjoni, u bl-istess bażi bħall-universitajiet minn Stati Membri tal-Komunità u taħt l-istess kundizzjonijiet.

2. Azzjoni 2: Skemi ta' l-Erażmusgħal għotjiet lill-istudenti

(1) L-għotjiet lill-istudenti ta' l-Erażmus jistgħu jingħataw lill-studenti mill-Islanda bil-għan li jiffaċilitaw perjodu ta' studju fi Stat Membru tal-Komunità u vice versa. Dawn l-istudenti għandhom ikunu ċittadini jew residenti permanenti fl-Istati Membri tal-Komunità jew l-Islanda M'għandhomx jingħataw għotjiet lill-studenti mill-Islanda bil-għan li jiġI faċilitat perjodu ta' studju f'pajjiż ieħor ta' l-EFTA (jew vice versa), anke meta dak il-pajjiż ikollu ftehim ta' koperazzjoni mal-Komunità, li jikkonċerna l-Erażmus.

(2) L-Għotjiet ta' l-Erażmuslil studenti li jiċċaqilqu minn universitajiet fl-Islanda għandhom jiġu amministrati minn awtorità kompetenti fl-Islanda, li għandha tkun stabbilita maħtura mill-Islanda għal dan l-iskop.

(3) Fiċ-Ċirkostanzi mfassla f'paragrafi (1) u (2), studenti universitarji mill-Islanda jistgħu jibbenefikaw mill-miżuri li għalihom saret referenza taħt l-Azzjoni 2 ta' l-Anness I ta' dan il-Ftehim, fuq l-istess bażi bħall studenti universitarji ta' l-Istati Membri tal-Komunità, u taqħt l-istess kundizzjonijiet.

3. Azzjoni 3: Miżuri sabiex jippromovu ċ-ċaqliq permezz ta' rikonoxximent akkademiku ta' diplomi u perjodi ta' studju.

4. Azzjoni 4: Miżuri kumplimentari sabiex jippromovu ċ-ċaqliq ta' studenti fil-Komunità.

Artikolu 4

1. L-Islanda għandha tagħti kontribuzzjoni kull sena sabiex tiffinanċja il-programm Erażmus, liema sena tibda fis-sena kalendarja wara d-dħul fis-seħħ ta' dan il-Ftehim.

2. Din il-kontribuzzjoni ta' kull sena mill-Islanda għandha tiġi stabbilita bi proporzjon għat-total ta' budget ta' kull sena għall-programm Erażmus.

3. Il-fattur ta' proporzjonalita li jirregola l-kontribuzzjoni mill-Islanda għandu jiġI determinat mill-proporzjon bejn il-prodott gross domestiku (GDP), bil-prezzijiet tas-suq, u s-somma tal-prodott gross domestiku, bil-prezzijiet tas-suq ta' l-Istati Membri tal-Komunità u l-Islanda. Dan il-proporzjon għandu jiġi kalkulat sena b'sena a bażi ta' l-aħħar data ta' statistika disponibbli tal-OECD.

4. Fil-bidu ta' kull sena, l-Kummissjoni għandha tinforma lill-Islanda dwar l-ammont ta' approprjazzjonijiet disponibbli fil-budget tal-Komunità, għal dik is-sena, dwar il-programm Erażmus. Emendi li jsiru matul is-sena, għal dan l-ammont, għandhom jiġu komunikati lill-Islanda mill-Komunità.

5. B'żieda mal-kontribuzzjoni ta' kull sena li għaliha saret referenza fil-paragrafu 1 hawn fuq, l-Islanda għandha tagħti kontribuzzjoni inizjali ta' 4400 EKU sa mhux aktar tard mid-dħul fis-seħħ ta' dan il-Ftehim, sabiex tkopri l-ispejjeż tax-xogħol preparatorju minn qabel, li jkun sar mill-Kummissjoni b'konnessjoni ma' l-implimentazzjoni ta' dan il-Ftehim.

6. Ir-regoli li jirregolaw il-kontribuzzjonijiet finanzjarji ta' l-Islanda għall-Iżvilupp ta' l-Erażmus, għandhom ikunu dawk stabbiliti fl-Anness II ta' dan il-Ftehim.

Artikolu 5

Bla ħsara għall-ħtiġiet speċjali li għalihom saret referenza fl-Artikolu 4 ta' dan il-Ftehim dwar il-parteċipazzjoni minn universitajiet mill-Islanda, it-termini u l-kundizzjonijiet għas-sottomissjoni u l-evalwazzjoni ta' l-applikazzjoni, u t-termini u l-kundizzjonijiet għall-għoti u l-konklużjonijiet ta' kuntratti taħt il-programm Erażmus, għandhom ikunu l-istess bħal dawk applikabbli għall-universitajiet fil-Komunità.

Artikolu 6

1. Qiegħed jiġi stabbilit kumitat konġunt.

2. Il-Kumitat għandu jkun responsabbli għall-implimentazzjoni ta' dan il-Ftehim.

3. Id-Delegazzjoni tal-Komunità għandha tieħu dawk il-passi meħtieġa sabiex tassigura kordinazzjoni bejn l-implimentazzjoni ta' dan il-Ftehim u d-deċiżjonijiet li jittieħdu mill-Komunità dwar l-implimentazzjoni ta' l-Erażmus.

4. Bil-għan li jiġi mplimentat kif suppost il-Ftehim, il-Partijiet Kontraenti għandhom jiskambjaw l-informazzjoni u, fuq talba ta' wieħed mill-Partijiet, għandhom jikkonsultaw mal-kumitat.

5. Il-kumitat jistà jagħti l-opinjonijiet u jelabora dwar linji ta' gwida li jikkonċernaw l-implimentazzjoni tal-programm Erażmus, sa fejn tikkonċerna l-parteċipazzjoni ta' l-Islanda.

6. Il-kumitat għandu jadotta r-regoli tiegħu ta' proċedura.

7. Il-kumitat jikkonsisti f'rappreċentanti tal-Komunità fuq naħa, u minn naħa l-oħra, rappreżentanti ta' l-Islanda.

8. Il-kumitat għandu jaġixxi permezz ta' ftehim konġunt.

9. Il-kumitat għandu jitlaqqà fuq talba ta' wieħed mill-Partijiet Kontraenti, skond il-kundizzjonijiet li jridu jitfasslu fir-regoli tiegħu ta' proċedura.

Artikolu 7

Deċiżjonijiet li jikkonċernaw l-għażla ta' proġetti deskritti fl-Anness I (Azzjonijiet 1, 3 u 4), għandhom jittieħdu mill-Kummissjoni tal-Komunitajiet Ewropej.

Deċiżjonijiet li jikkonċernaw l-għoti ta' għotjiet ta' l-Erażmusgħal studenti li jiċċaqilqu minn universitajiet ta' l-Islanda (Azzjoni 2) għandhom jittieħdu mill-awtorità kompetenti fl-Islanda b'kollaborazzjoni viċina ma' l-universitajiet li jkunu qed jipparteċipaw. Għal dan il-għan, jiġu pprovduti linji ta' gwida lil din l-Awtorità kompetenti mill-Kummissjoni tal-Komunitajiet Ewropej.

Artikolu 8

Il-Partijiet Kontraenti għandhom jagħmlu sforzi sabiex jiffaċilitaw il-moviment ħieles u r-residenza ta' studenti, għalliema u amministraturi ta' l-università li jiċċaqilqu bejn l-Islanda u l-Komunità bil-għan li jipparteċipaw f'attivitajiet koperti minn dan il-Ftehim.

Artikolu 9

L-Islanda għandha tissottometti lill-Kummissjoni, sabiex tassisti lil din ta' l-aħħar fl-abbozzar tar-rapport annwali tagħha dwar l-Erażmus, kif ukoll bħala rapport dwar l-esperjenzi akkwistati fl-applikazzjoni tal-programm, kontribuzzjoni li tiddeskrivi il-miżuti nazzjonali meħuda mill-Islanda għal dan il-għan. Kopja ta' dawn ir-rapporti għandhom jintbagħtu lill-Islanda.

Artikolu 10

Dwar il-proċess ta' applikazzjoni, il-kuntratti, r-rapporti li jridu jiġu sottomessi u arranġamenti oħra amministrattivi għall-programm Erażmus, il-lingwi wżati għandhom ikunu dawk il-lingwi uffiċċjali tal-Komunità.

Artikolu 11

Dan il-Ftehim għandu japplika, fuq naħa waħda, fit-territorji fejn it-Trattat li jistabilixxi l-Komunità japplika, u taħt il-kundizzjonijiet stabbiliti f'dak it-Trattat, u minn naħa l-oħra fit-territorju tar-Repubblika ta' l-Islanda.

Artikolu 12

1. Dan il-Ftehim għandu jiġi konkluż f'perjodu li jkopri il-ħames snin akkademiċi, wara d-dħul fis-seħħ. Dan jistà jiġi mġedded għal-perjodu ieħor ta' ħames snin bi ftehim bejn il-Partijiet Kontraenti. Għandha tiġi komplita reviżjoni ta' dan il-Ftehim, qabel tintemm it-tielet sena akkademika wara d-dħul fis-seħħ.

2. Fil-każ illi l-Komunità tirrevedi il-programm Erażmus, dan il-Ftehim jistà jerġà jiġi negozjat mill-ġdid jew terminat. L-Islanda għandha tiġi notifikata bil-kontenut eżatt tal-programm rivedut fi żmien ġimgħa wara li jiġi addottat mill-Komunità. Il-Partijiet Kontraenti għandhom jinnotifikaw lil xulxin fi żmien tlett xhur wara d-deċiżjoni tal-Komunità tkun ġiet addottata, jekk tkun intalab negozjar mill-ġdid jew terminazzjoni tal-Ftehim. Fl-eventwalita ta' terminazzjoni, l-arranġamenti prattiċi sabiex jiġu ttrattati l-obbligazzjonijiet li jkun għad fadal, ikunu s-soġġett tan-negozjati bejn il-Partijiet Kontraenti.

3. Kull wieħed mill-Partijiet Kontraenti jistà fi kwalunkwe ħin jitlob reviżjoni tal-Ftehim. Għal dan il-għal, għandu jissottometti talba lill-Parti Kontraenti l-oħra. Il-Partijiet Kontraenti jistgħu jagħtu struzzjonijiet lill-kumitat konġunt sabiex jeżamina din it-talba, u meta meħtieġ, jagħmel rakomandazzjonijiet lilhom, partikolarment in vista tal-ftuħ tan-negozjati.

Artikolu 13

Dan il-Ftehim, għandu jkun approvat mill-Partijiet Kontraenti skond il-proċeduri eżistenti. Bla ħsara għan-notifika li l-Partijiet Kontraenti jkunu taw lil xulxin dwar l-eżawriment tal-proċedura meħtieġa għal dan il-għan, għandu jidħol fis-seħħ fl-ewwel jum tat-tieni xahar wara din in-notifika.. Madankollu, jekk din in-notifika ma tkunx ingħatat sa l-aħħar ta' Settembru ta' kwalunkwe sena, id-disposizzjonijiet ta' dan il-Ftehim jidħlu biss fis-seħħ mit-tieni sena akkademika wara din in-notifika.

Artikolu 14

Dan il-Ftehim għandu jsir b'mod duppliku bil-lingwa Daniża, Olandiża, Ingliża, Franċiża, Ġermaniża, Griega, Taljana, Portugiża, Spanjola u l-lingwi ta' l-Islanda, u kull wieħed minn dawn it-testi ugwalment awtentiku.

Hecho en Bruselas, el nueve de octubre de mil novecientos noventa y uno.Udfærdiget i Bruxelles, den niende oktober nitten hundrede og enoghalvfems.Geschehen zu Brüssel am neunten Oktober neunzehnhunderteinundneunzig.Έγινε στις Βρυξέλλες, στις εννέα Οκτωβρίου χίλια εννιακόσια ενενήντα ένα.Done at Brussels on the ninth day of October in the year one thousand nine hundred and ninety-one.Fait à Bruxelles, le neuf octobre mil neuf cent quatre-vingt-onze.Fatto a Bruxelles, addì nove ottobre millenovecentonovantuno.Gedaan te Brussel, de negende oktober negentienhonderd eenennegentig.Feito em Bruxelas, em nove de Outubro de mil novecentos e noventa e um.Gjört í Brussel, hinn níunda dag októbermánaδar nítján hundruδ níutíu og eitt.

Por el Consejo de las Comunidades EuropeasFor Rådet for De Europæiske FællesskaberFür den Rat der Europäischen GemeinschaftenΓια το Συμβούλιο των Ευρωπαϊκών ΚοινοτήτωνFor the Council of the European CommunitiesPour le Conseil des Communautés européennesPer il Consiglio delle Comunità europeeVoor de Raad van de Europese GemeenschappenPelo Conselho das Comunidades EuropeiasFyrir hönd ráδs Evrópubandalaganna

+++++ TIFF +++++

Por el Gobierno de la República de IslandiaFor regeringen for Republikken IslandFür die Regierung der Republik IslandΓια την Κυβέρνηση της Δημοκρατίας της ΙσλανδίαςFor the Government of the Republic of IcelandPour le gouvernement de la république d'IslandePer il governo della Repubblica d'IslandaVoor de Regering van de Republiek IJslandPelo Governo da República da IslândiaFyrir hönd rikisstjórnar lýδveldisins Íslands

+++++ TIFF +++++

--------------------------------------------------

ANNESS I

AZZJONI 1

It-Twaqqif u l-operar ta' Network ta' Università Ewropea

1. Il-Komunità tkompli tiżviluppa aktar ‘l quddiem, in-Network ta' Università Ewropea stabbilita fil-programm Erażmus, u ddesinjat sabiex jistimula l-iskambjar ta' studenti fil-Komunità.

In-Network ta' Universita Ewropea, jkun kompost minn dawk l-universitajiet li, fil-qafas tal-programm Erażmus, ikunu kkonkludew ftehim u organizzaw programmi li jipprovdu għall-iskambjar ta' studenti u għalliema ma'universitajiet ta' Stati Membri oħrajn u jassiguraw rikonoxximent totali tal-perjodi ta' studju barra mill-universitajiet ta' fejn jgħixu.

L-għan ewlieni ta' ftehim bejn l-universitajiet huwa sabiex jagħti lill-istudenti universitarji l-opportunita sabiex jagħmlu perjodu sħiħ ta' studju rikonoxxut, ġewwa ta' l-anqas Stat Membru wieħed, bħala parti integrali mid-diploma tagħhom jew kwalifika akkademika. Dawn il-programmi konġunti jistgħu jinkludu bħala neċessarju, perjodu integrat għall-preparazzjoni fil-lingwa estera, kif ukoll bħala koperazzjoni bejn l-għalliema u l-istaff akkademiku, sabiex jiġu ppreparati l-kondizzjonijiet neċessarji għall-iskambjar ta' studenti u għar-rikonoxximent reċiproku ta' perjodi ta' studju komplut barra. Fejn possibli, il-preparazzjoni fil-ligwa estera għandha tinbeda fil-pajjiż ta' oriġini qabel it-tluq.

Għandha tingħata prijorità lil programmi li jinvolvu perjodu ta' studju ntegrat u rikonoxxut b'mod sħiġ, fi Stat Membru ieħor. Għal kull programm konġunt kull universita li tipparteċipa tirċievi appoġġ sa 25000 EKU, għal massimu ta' perjodu ta' tlett snin fl-ewwel darba, soġġett għal reviżjoni perjodika.

2. Jingħata appoġġ ukoll għall-iskambjar ta' staff ta' għalliema bil-għan li jiġu eżegwiti xogħlijiet integrati ta' tagħlim fi Stati Membri oħrajn.

3. Jingħata wkoll appoġġ għal proġetti konġunti dwar żvilupp ta' kurrikulu, bejn universitajiet fi Stati Membri diversi bħala mezz sabiex jiġi ffaċilitat ir-rikonoxximent akkademiku u sabiex jikkontribwixxi permezz ta' skambjar ta' esperjenzi għall-proċess ta' innovazzjoni u titjib fil-korsijiet b'effett mal-Komunità kollha.

4. Jingħataw bħala żieda għotjiet sa 20000 EKU, lill-universitajiet li jorganizzaw programmi intensivi ta' tagħlim ta' perjodi qosra fejn jinvolvu studenti minn Stati Membri diversi. Din l-azzjoni għandha tkun ta' natura kumplimentari.

5. Il-Komunità tipprovdi wkoll appoġġ għall-istaff ta' tagħlim u amminstraturi ta' l-università sabiex isiru viżiti fi Stati Membri oħrajn, sabiex jippermettulhom jippreparaw programmi ta' studju ntegrat m'universitajiet ta' dawn l-Istati Membri u sabiex iżidu l-fehma konġunta ta' l-aspetti ta' taħriġ tas-sistemi ta' edukazzjoni ogħla, ta' l-Istati Membri l-oħrajn. Jingħataw ukoll għotjiet sabiex jippermettu lill-istaff ta' tagħlim, sabiex jikkonduċu lezzjonijiet speċċjalizzati f'diversi Stati Membri.

AZZJONI 2

Skema ta' għotjiet għall-istudenti Erażmus

1. Il-Komunità tkompli tiżviluppa aktar il-quddiem, skema għall-appoġġ finanzjarju dirett lill-istudenti fl-universitajiet kif definit fl-Artikolu 1(2) [1] li jkunu qegħdin jagħmlu perjodu ta' studju fi Stat Membru ieħor. Sabiex tiġi determinata n-nefqa totali għall-Azzjonijiet 1 u 2 rispettivament, Il-Komunità trid tikkunsidra n-numru ta' studenti li jridu jiġu skambjati fi ħdan in-Network ta' Universita Ewropea, kif dan jiżviluppa.

2. L-għotjiet lill-istudent Erażmus, huma amministrati mill-awtoritajiet kompetenti ta' l-Istati Membri. In vista ta' l-Iżvilupp tan-network ta' Universita Ewropea, l-Istati Membri għandhom jitħallsu kull wieħed minimu ta' 200000 EKU (ekwivalenti għal madwar 100 għotja); il-kumplament, għandu jiġi allokat lil kull Stat Membru a bażi tat-total ta' studenti fl-universitajiet kif definit fl-Artikolu 1(2) [2], kif ukoll fuq it-total ta' persuni ta' età minn 18 sa 25, f'kull Stat Membru, in-nefqa medja tal-vjaġġ bejn il-pajjiż ta' l-università tal-pajjiż ta' oriġini ta' l-istudent u dak ta' l-università li tilqgħu kif ukoll fuq id-differenza bejn il-livell ta' għixien fil-pajjiż ta' l-università ta' fejn jgħix u dak ta' l-università li tilqgħu.

Inoltre, l-Kummissjoni tieħu il-passi kollha neċessarji sabiex tassigura parteċipazzjoni bilanċjata fuq is-suġġetti varji, u sabiex tieħu in konsiderazzjoni tad-domanda għal programmi u ta' ċirkolazzjoni ta' studenti u sabiex titratta ma' ċerti problemi speċifiċi, partikolarment, l-iffinanzjar ta' ċerti għotjiet li, minħabba l-istruttura tal-programmi eċċezzjonali konċernati, ma jistgħux jiġu amministrati mill-aġenziji nazzjonali Il-proporzjon disponibbli għal dawn il-miżuri m'għandux jaqbeż il-5 % tal-budget annwali ta' l-għotjiet lill-istudenti.

3. L-awtoritajiet li jagġmlu l-għotjiet, ta' l-Istati Membri jagħmlu għotjiet sa massimu ta' 5000 EKU kull student għall waqfa sa sena, soġġett għas-segwenti kondizzjonijiet:

(a) l-għotjiet huma maħsuba sabiex ipaċu n-nefqiet addizzjonali taċ-ċaqliq, li jfisser l-infiq għall-ivvjaġġar, il-preparazzjoni għal lingwa estera, u l-livell ta' għixien iżjed lil hinn mill-pajjiż fejn jgħix l-istudent. M'humiex maħsuba sabiex ikopru n-nefqa kollha sabiex wieħed jistudja barra;

(b) tingħata prijorità lil studenti fuq korsijiet li huma parti minn Network ta' Universita Ewropea, taħt l-Azzjoni 1 kif ukoll għal dawk l-istudenti li jipparteċipaw fis-Sistema ta' Trasferimenti ta' Credits fil-Korsijiet, fil-Komunità Ewropea (ECTS) bil-għan ta' l-Azzjoni 3. Għotjiet jistgħu ukoll jingħataw lil studenti oħrajn fuq korsijiet li għalihom jeżistu arranġamenti speċjali barra min-network fi Stat Membru ieħor, kemm–il darba jilħqu l-kriterji ta' eliġibbilta;

(ċ) jingħataw għotjiet biss, f'każijiet fejn il-perjodu ta' studju fi Stat Membru ieħor jingħata rikonoxximent totali mill-università tal-pajjiż fejn jgħix l-istudent. Madankollu, jistgħu jingħataw għotjiet b'eċċezzjoni f'każijiet fejn il-perjodu ta' studju li jsir f'pajjiħ ta' Stat Membru ieħor, jingħata rikonoxximent totali mill-universita li tagħti l-grad f'dak l-Istat Membru, kemm-il darba dan il-ftehim jifforma parti minn ftehim bejn l-universitajiet bil-għan ta' l-Azzjoni 1;

(d) L-ebda miżati ma jittieħdu mill-università li tilqà lill-istudent; fejn meħtieġ minn igawdi minn għotja jkomplu jħallsu l-miżati fl-universita ta' fejn jgħixu;

(e) jingħataw għotjiet għall-perjodu sinifikanti ta' studju akkademiku fi Stat Membru ieħor, ta' tlett xhur sa sena sħIħa akkademika, jew għal aktar minn 12 – il xahar fil-każ ta' programmi għolja ntegrati. Normalment, ma jingħatawx għotjiet għall-ewwel sena ta' studju fl-universita;

(f) kwalunkwe għotjiet jew self disponibbli għall-istudenti fl-universita ta' pajjiżhom, ikomplu jjitħallsu kollha matul il-perjodu tagħhom ta' studju fl-universita li tilqagħhom li għaliha jkunu qed jirċievu għotja tal-programm Erażmus.

AZZJONI 3

Miżuri sabiex jippromovu iċ-ċaqliq permezz ta' rikonoxximent akkademiku ta' diplomi u perjodi ta' studju

Il-Komunità tagħmel, permezz ta' koperazzjoni ma' l-awtoritajiet kompetenti fl-Istati Membri, is-segwenti azzjonjiet sabiex tippromovi ċ-ċaqliq permezz tar-rikonoxximent akkademiku ta' diplomi u perjodi ta' studju akkwistati fi Stat Membru ieħor:

1. miżuri sabiex jippromovu s-Sistema ta' Trasferimenti ta' Credits fil-Korsijiet fil-Komunità Ewropea (ECTS), fuq bażi sperimentali u volontarja, sabiex tipprovdi mezz li bih l-istudenti li jkunu qegħdin isegwu jew itemmu edukazzjoni għolja u taħriġ, ikunu jistgħu jirċievu kreditu għal dak it-taħriġ li jkun sar f'universitajiet fi Stati Membri oħrajn. Jingħataw kull sena numru limitat ta' għotjiet sa 20000 EKU lill-universitajiet li jippartċipaw fis-sistema pilota;

2. miżuri sabiex jippromovu l-iskambju ta' nformazzjoni fil-Komunità dwar ir-rikonoxximent akkademiku ta' diplomi akkwistati u perjodi ta' studju fi Stat Membru ieħor, notevolment permezz ta' żvilupp ieħor tan-Network tal-Komunità Ewropea dwar ċentri ta' infomazzjoni dwar rikonoxximent akkademiku nazzjonali; għotjiet ta' kull sena sa 20000 EKU, jingħataw lil ċentri sabiex jiffaċilitaw skambju ta' informazzjoni, partikolarment permezz ta' sistema kompjuterizzata gll-iskambju ta' data.

AZZJONI 4

Miżuri kumplimentari sabiex jippromovu Iċ-ċaqliq ta' studenti fil-Komunità

1. Il-miżuri kumplimentari huma maħsuba sabiex jiffinanzjaw:

- appoġġ lill-assoċjazzjonijiet u konsorzja ta' universitajiet, staff ta' tagħlim, amministraturi jew studenti li jaġixxu fuq bażi Ewropea, partikolarment bil-għan li jagħmlu inizjattivi f'oqsma spċifiċI ta' taħriġ, magħrufa aktar fil-Komunità,

- pubblikazzjonijiet maħsuba sabiex itejbu l-għarfien għal opportunitajiet ta' studju u tagħlim fl-Istati Membri l-oħrajn, jew sabiex jattiraw l-attenzjoni għal żviluppi mportanti u mudelli nnovattivi għal koperazzjoni bejn l-universitajiet fil-Komunità.

- inizzjattivi oħrajn maħsuba sabiex jippromovu koperazzjoni bejn l-universitajiet fil-qasam ta' taħriġ vokazzjonali fil-Komunità,

- miżuri sabiex jiffaċilitaw it-tixrid ta' informazzjoni dwar il-programm Erażmus,

- Jingħataw premjijiet Erażmus, tal-Komunità Ewropea, lil studenti, Membri ta' l-istaff, universitajiet jew proġetti Erażmus, li jkollhom kontribuzzjoni tajba għall-iżvilupp ta' koperazzjoni bejn l-universitajiet fil-Komunità.

2. In-nefqa tal-miżuri taħt l-Azzjoni 4 ma taqbiżx 5 % ta' l-approprazzjonijiet ta' kull sena għall-programm Erażmus.

[1] Deċiżjoni Nru 87/327/KEE, kif emendata permezz tad-Deċiżjoni Nru 89/663/KEE.

[2] Deċiżjoni Nru 87/327/KEE, kif emendata permezz tad-Deċiżjoni Nru 89/663/KEE.

--------------------------------------------------

ANNESS II

REGOLI DWAR IFFINANZJAR

Artikolu 1

Ir-regola finanzjarja fis-seħħ applikabbli għall-budget ġenerali tal-Komunitajiet Ewropej, għandhom japplikaw, notevolment, li-tmexxija ta' approprazzjonijiet.

Artikolu 2

Fil-bidu ta' kull sena, jew kull meta l-programm Erażmus jiġi rivedut, sabiex tiġi nvoluta żieda fl-ammont imdaħħal fil-budget tal-Komunità għall-implimentazzjoni, il-Kummissjoni għandha tibgħat lill-Islanda sejħa għall-fondi li jikkorispondu għall-kontribuzzjoni tagħha għan-nefiet taħt dan il-Ftehim.

Din il-kontribuzzjoni għandha tiġi espressa f'Ekus u mħallsa ġo kont bankarju tal-Kummissjoni.

L-Islanda għandha tħallas il-kontribuzzjoni tagħha għan-nefqiet annwali taħt il-Ftehim skond is-sejħa għall-fondi u l-aktar tard, sa xahar wara tintbagħat is-sejħa għall-fondi. Kwalunkwe dewmien, fil-ħlas tal-kontribuzzjoni għandu jġib miegħu il-ħlas ta' interessi fuq l-ammont li jkun fadal wara d-data li jkun dovut l-ammont. Ir-rata ta' interessi għandha tikkorrispondi mar-rata aapplikata mill-EFMC (FECOM) għax-xahar tad-data li fiha jkun dovut l-ammont, għall-applikazzjoni tagħha f'eku [1] miżjud bi 1,5 punti perċentwali.

[1] Rata ppublikata kull xahar fil-Ġurnal Uffiċċjali tal-Komunitajiet Ewropej, Serje C.

--------------------------------------------------